Document ID: /roh_data/filtered/fineweb-2-filterrobots_roh.jsonl.gz/53658

L’ospidal ha üna staziun palliativa per paziaints cun üna malatia incurabla o muribunds. Cun la prevenziun e’l surleivg da las dolurs ed otras sufrentschas vain amegldrada la qualità da viver dals paziaints.
Resguardà vain pro’l trattamaint il sectur fisic, mental e spiritual. Sün giavüsch survegnan ils paziaints implü üna chüra cumplementar-medicinala i’l sen d’üna medicina cumplessiva.
La dignità e’ls giavüschs da l’uman stan i’l center da la staziun palliativa. Ün punct central es d’optimar la controlla da simptoms tenor las ideas individualas dals paziaints. Anteriuras decleraziuns e disposiziuns dals paziaints vegnan respettadas. Ideas da paraints e commembers dal team da chüra vegnan integrats illa procedura da decisiun, nu pon però majorisar la voluntà dal paziaint. L’autonomia dal paziaint resta scha pussibel garantida.
Cas d'urgenza 144
Ella/El po ragiundscher da di e da not il servezzan medicinic d’urgenza suot ils nomers seguaints:
Ella/El po ragiundscher suot il nomer 081 861 10 00 da di e da not la staziun d’urgenza da l’ospidal.
Il prossem lö cun defibrillatur (AED) in Engiadina Bassa chatta Ella/El sün nossa survista.